El Servei Català de la Salut té com a finalitat, entre d'altres, la coordinació de tot el dispositiu sanitari públic i de cobertura pública i la millor utilització dels recursos disponibles.
Durant els mesos d'hivern, els col·lectius de persones més grans de 65 anys i de persones afectades per llarga malaltia o malaltia avançada incurable d'edat inferior als 65 anys generen una demanda sanitària que requereix una resposta específica i coordinada amb els dispositius assistencials que presten serveis d'atenció sociosanitària per compte del Servei Català de la Salut, els quals configuren la xarxa de centres, serveis i establiments sociosanitaris d'utilització pública de Catalunya, creada pel Decret 242/1999, de 31 d'agost (DOGC núm. 2973, de 13.9.1999).
Aquesta situació ha palesat la conveniència d'aprovar un conjunt d'actuacions del Servei Català de la Salut que permetin rebre suport, de manera immediata i permanent, des de la xarxa de centres, serveis i establiments sociosanitaris d'utilització pública de Catalunya, als professionals sanitaris que presten atenció domiciliària; l'ampliació dels horaris els dies laborals i l'obertura els caps de setmana i festius dels Programes d'atenció domiciliària (PADES); i l'establiment d'un pla d'altes sociosanitàries per tal que els pacients ingressats en centres de la Xarxa hospitalària d'utilització pública continuïn el seu procés assistencial en altres dispositius de la xarxa dels centres, serveis i establiments sociosanitaris d'utilització pública, adequats a les seves necessitats específiques.
D'altra banda, les activitats incloses en l'àmbit de l'assistència sociosanitària que poden ser objecte de contractes o convenis amb les entitats titulars dels centres, serveis i establiments sociosanitaris estan enumerades i definides en l'Ordre del Departament de la Presidència de 15 de maig de 1991 (DOGC núm. 1452, de 7.6.1991), per la qual cosa és necessària una norma que permeti la contractació de la precitada activitat de suport.
1.1 S'aprova el programa d'actuacions del Servei Català de la Salut per a la coordinació de les diferents xarxes assistencials en relació amb el tractament de pacients més grans de 65 anys i de persones afectades per llarga malaltia o malaltia avançada incurable durant els mesos d'hivern 2000-2001.
1.2 El programa s'estructura en tres línies d'actuació:
a) L'establiment d'un sistema d'assessorament telefònic permanent-línia telefònica oberta.
b) L'ampliació de l'activitat els dies laborals i l'obertura els caps de setmana i festius dels PADES.
c) L'establiment d'un pla d'altes, per tal que els hospitals de la xarxa hospitalària d'utilització pública derivin determinats malalts a altres dispositius de la xarxa de centres, serveis i establiments sociosanitaris.
Establiment d'una línia telefònica oberta
L'objecte de la creació d'una línia telefònica oberta les 24 hores del dia és garantir l'assessorament en matèria sociosanitària, de manera immediata i permanent, als professionals sanitaris que presten atenció sanitària domiciliària al col·lectiu de persones més grans de 65 anys i les persones afectades per llarga malaltia o malaltia avançada incurable d'edat inferior als 65 anys.
Aquest suport ha d'incloure els aspectes següents: suport clínic, consell terapèutic, orientació d'actuacions i assessorament sobre l'ús d'altres serveis.
Els serveis d'assessorament que es prestin, en el marc d'aquest programa, s'adreçaran als professionals de:
c) Els equips de suport domiciliari-PADES.
Requisits per a la contractació d'una línia telefònica oberta
Els centres, serveis i establiments sociosanitaris als quals se'ls ofereixi la contractació de l'establiment d'una línia telefònica oberta han de complir els requisits següents:
a) Disposar d'una línia telefònica identificada i exclusiva per a aquest servei.
b) Disposar d'un metge de guàrdia permanent.
c) Garantir el coneixement dels recursos i circuits existents.
e) Garantir la continuïtat del servei les 24 hores del dia, tots els dies de la setmana.
a) Ampliació de l'activitat els dies laborables, per tal que donin cobertura de 8 a 20 hores.
El Pla especial d'altes té com a objectiu la derivació des dels hospitals de la Xarxa hospitalària d'utilització pública dels pacients geriàtrics fràgils (valorats per una UFISS) o més grans de 75 anys amb descompensacions de malalties cròniques.
Requisits per a la contractació del Pla especial d'altes
Els centres, serveis i establiments sociosanitaris als quals se'ls ofereixi la contractació de serveis en el marc del Pla especial d'altes han de complir els requisits següents:
b) Garantir una atenció integral i multidisciplinar, per la qual cosa han de disposar de personal amb formació específica en geriatria.
El Servei Català de la Salut contractarà les actuacions que integren el programa aprovat per aquesta Ordre, mitjançant l'establiment de clàusules addicionals amb aquells centres, serveis i establiments sociosanitaris que tinguin subscrits convenis o contractes per a la prestació de serveis sociosanitaris.
La durada del programa aprovat per aquesta Ordre s'estén de l'1 de desembre de 2000 al 31 de març de 2001.
a) Establiment i funcionament d'una línia telefònica oberta: 375.000 ptes. mensuals per centre (2.253,80 euros).
Ampliació de l'activitat de tardes: 750.000 ptes. mensuals per equip (4.507,59 euros).
Obertura de caps de setmana i festius: 750.000 ptes. mensuals per equip (4.507,59 euros).
c) Pla d'altes sociosanitàries d'hivern: 117.720 ptes. per alta (707,51 euros).
—1 Es faculta el director del Servei Català de la Salut per adoptar les mesures necessàries per regular els fluxos derivats de l'aplicació del programa aprovat per aquesta Ordre.
—2 Aquesta Ordre entrarà en vigor el mateix dia de las seva publicació al Diari Oficial de la Generalitat de Catalunya.